Eva Bartlett

Eva Bartlett (født 1977) er en canadisk blogger og aktivist.

Under Gaza-krigen i 2008 og 2009 var Bartlett på Gazastripen og rapporterte fra krigshandlingene. Senere har hun konsentrert seg om borgerkrigen i Syria hvor hun ifølge faktasjekkeren Snopes har fremmet sympati for Assad-regimet. Hun har sin egen blogg hos den statlige russiske nyhetskanalen Russia Today,‘If I write in line with Russian media, it’s because we both tell the truth’ – Eva Bartlett to RT Russia Today og har blant annet anklaget hjelpeorganisasjonen De hvite hjelmene for å ha fabrikkert historier om hjelp til sivilbefolkningen etter angrep fra Assad-regimet.

Bartlett er tilknyttet bevegelsen Boycott, Divestment and Sanctions, som arbeider for at Israel skal oppgi okkupasjonen av områdene på Vestbredden og Golanhøyden og palestinske flyktningers rett til å returnere.

Etter et opphold i Nord-Korea uttalte Bartlett at mediedekningen av landets politikk var skapt for å samle støtte til «enda en amerikanskledet massenedslakting av uskyldige mennesker».

I februar 2019 besøkte Bartlett den norske konferansen «Mot Dag» som ble arrangert av norske venstreorienterte på initiativ av Pål Steigan.

Bartlett har siden 2019 bodd i Russland, og i 2022 deltok hun i International Public Tribunal on Ukraine, et russisk propaganda-show arrangert som et rettsoppgjør for ukrainske krigsforbrytelser.

 Referanser 

 Eksterne lenker 

 Eva Bartlett: The silenced voice of the Syrian people, foredrag på Mot Dag-konferansen i Oslo 2019

Kategori:Bloggere
Kategori:Canadiske aktivister